amanoisuno/poet huggingface dataset:
null 无名氏
银漏花残，红消烛泪。九重鱼钥欢声沸。奏万乘、祥曦门外。盖圣君、恭谢灵休，谨访景明嘉礼。天意好，祥风瑞月，时正当、小春天气。禁街十里香中，御辇万红影里。千官花底，控绣勒、宝鞭摇曳。看万年，永庆吾皇，拈指又瞻三载。
null 无名氏
时康三载升平世。恭谢三朝礼。群臣禁卫带花回，龊巷儿郎精锐。战袍新样团雕拥，重隘围子队。绣衣花帽挨排砌。锦仗天街里。有如仙队玉京来，妙乐钧天盈耳。都民观望时，果是消灾灭罪。
null 无名氏
是欢声盈万户。庆景陵礼毕，銮舆游步。西郊暖风布。喜湖山深锁，非烟非雾。传收绣羽。骅骝驰骤绒缕。望彤芳、稳稳金銮，衮鸾翔舞。云驭。近回天厩，锡宴琼津，洪恩均顾。霞天向暮。翠华动，舞韶举。绛纱笼千点，星飞清禁，银烛交辉辇路。瑞光中、渺祝无疆，太平圣主。
null 无名氏
病酒情怀犹困懒。
null 无名氏
国步多艰，民心靡定，诚吾隐忧。叹浙民转徙，怨寒嗟暑，荆襄死守，阅岁经秋。虏未易支，人将相食，识者深为社稷羞。当今亟，出陈大谏，箸借留候。□□迂阔为谋。天下士如何可籍收。况君能尧舜，臣皆稷契，世逢汤武，业比伊周。政不必新，贯仍宜旧，莫与秀才做尽休。吾元老，广四门贤路，一柱中流。
null 无名氏
鼓报黄昏禽影歇。单衣犹未试，觉寒怯。尘生锦瑟可曾阅。人去也，闲过好时节。对景复愁绝。东风吹不散，鬓边雪。些儿心事对谁说。眠不得，一枕杏花月。
null 无名氏
休只坐。也去看花则个。明日满庭红欲堕。花还愁似我。索性痴眠一和。凭个梦儿好做。杜宇不知春已过。枝头声越大。
null 无名氏
惜花心性。
null 无名氏
浙右华亭。物价廉平。一道会、卖个三升。打开瓶后，滑辣光馨。教君霎时饮，霎时醉，霎时醒。听得渊明。说与刘伶。这一瓶、约迭三斤。君还不信，把秤来秤。有一斤酒，一斤水，一斤瓶。
null 无名氏
晴也行。雨也行。雨也行时不似晴。天晴终快人。名也成。利也成。利也成时不似名。名成天下惊。
null 无名氏
过湘皋、碧龙惊起，冰涎犹护髯影。春洲未有菱歌伴，独占暮烟千顷。呼短艇。试翦取纤条，玉溜青丝莹。尊前细认。试水面新荷，波心半掩，点点翠钿净。凄凉味，酪乳那堪比并。吴盐一箸秋冷。当时不为鲈鱼去，聊尔动渠归兴。还记省。是几度西风，几度吹愁醒。鸥昏鹭瞑。谩换得霜痕，萧萧两鬓，羞与共秋镜。
null 无名氏
东君去后花无主。
null 无名氏
日初长，宝炉一缕沈烟。绿阴新，垂杨亭榭，知谁巧擘香绵。有时共、落红零乱，有时共、芳草留连。只道无情，那知有意，几回飞过绮窗前。人争讶，艳阳三月，乾雪舞晴天。游丝外，不堪燕掠，无奈蜂黏。那小鬟、忒�山苛樱�镇日地、倚阑干。轻吹处、樱桃的的，闲拈处、笋指纤纤。爱点猩罗，装成粉缬，嗔人不许放朱帘。端相好、蓦然风起，特送上秋千。明朝看，池塘雨过，萍翠应添。
null 无名氏
我善观梅，识梅妙处，舍我其谁。待裁冰翦雪，已无足道，凝酥弄粉，愈不为奇。枉费心神，巡檐索笑，点检南枝并北枝。梅应道，似这般题品，未是相知。分明有个端倪。遮莫把人间凡眼窥。那精神全在，半含蕊处，风流全在，未有香时。万木丛边，两三点白，此是生生化化机。花开也，又怎生消得，个样词儿。
null 无名氏
日长晴昼。厌厌地、懒向窗前絣绣。因倚屏风无意绪，□把眉儿双皱。似醉还醒，才眠又起，频拈梨花嗅。看他儿女，闲寻百草来斗。相思能几何时，料归期不到，清和时候。生怕鸳鸯香被冷，旋爇沈檀薰透。欲把单衣，鼎新裁翦，又怕供春瘦。试看今夜，孤灯还有花否。
null 无名氏
一点阳和，天不许、凡花先得。这些儿深意，蜂蝶怎生窥测。北陆正当风凛冽，南枝却漏春消息。教琼仙、翦水缀成葩，天然白。影横处，寒窗月。香浮处，寒梢雪。被东皇做就，这般标格。虽是腊前年后景，终非竹外篱边物。不安排、顿放玉堂中，真堪惜。
null 无名氏
喜西风、朝来如约，新凉一雨初霁。家山望断知何处，渺渺长天秋水。空眼底。叹雁杳鱼沈，尺纸无人寄。芸窗草砌。渐影颤疏桐，声敲落叶，孤枕怎成睡。逢场戏。遮莫悲秋憔悴。今朝有酒须醉。尊前待唤佳人道，为雪藕丝轻脆。闲省记。便笑口频开，一岁知能几。归期尚未。且蜡屐兰桡，湖山深处，同赏月中桂。
null 无名氏
赏残陶径菊。正袅袅愁予，风凄露肃。何人抱幽独。更檐马锵金，廊鱼响木。此情谁属。向底处、骋怀游目。小窗前，频览菱花，一笑鬓丝犹绿。萧索。故国云迷，佳人日暮，轻颦倚竹。短钗敲玉。算几夜，恁孤宿。问旅情如许，怎生排遣，应费酒尊诗轴。最无端、谁隔西楼，正调弦促。
null 无名氏
画楼深，春昼永。帘幕东风微冷。莺啭罢，燕归来。佳人午梦回。鬓钗横，眉黛浅。一捻楚腰纤软。推绣户，倚雕阑。无言看牡丹。
null 无名氏
鬓慵梳，眉懒画。独自行来花下。情脉脉，泪垂垂。此情知为谁。雨初晴，帘半卷。两两衔泥新燕。人比燕，不成双。枉教人断肠。
null 无名氏
粉墙低，蓬户小。一点尘运不到。眠纱帐，坐蒲团。道人随分安。笋芽新，蔬甲嫩。日日家常羹饭。羹饭罢，怎消闲。携筇出看山。
null 无名氏
东风恶，宿云凝。忒无情。合造梨花深院雨，断肠声。枕上春梦初醒。红窗外、何处啼莺。已办春游双画舫，几时晴。
null 无名氏
河可挽。石可转。那一个愁字，却难驱遣。眉向酒边暂展。酒后依旧见。枫叶满阶红万片。待拾来、一一题写教遍。却倩霜风吹卷。直到沙岛远。
null 无名氏
漠漠春阴酒半酣。风透春衫。雨透春衫。人家蚕事欲眠三。桑满筐篮。柘满筐篮。先自离怀百不堪。樯燕呢喃。梁燕呢喃。篝灯强把锦书看。人在江南。心在江南。
null 无名氏
不思量。又思量。一点寒灯耿夜光。鸳衾闲半床。雨声长。漏声长。几阵斜风摇纸窗。如何不断肠。
null 无名氏
云垂垂。雨霏霏。只恐今年花事迟。不然孤负伊。燕飞飞。柳依依。有个人人倚翠扉。深攒双黛眉。
null 无名氏
雨如丝。柳如丝。织出春来一段奇。莺梭来往飞。酒如池。醉如泥。遮莫教人有醒时。雨晴都不知。
null 无名氏
燕成双。蝶成双。飞去飞来杨柳旁。问伊因底忙。绿纱窗。篆炉香。午梦惊回书满床。棋声春昼长。
null 无名氏
年年才到花时候，风雨成旬。不肯开晴。误却寻花陌上人。今朝报道天晴也，花已成尘。寄语花神。何似当初莫做春。
null 无名氏
柳阴阴。水深深。风约双凫不自禁。碧波心。孤村桥断人迷路。舟横渡。旋买村醪浅浅斟。更微吟。
null 无名氏
□□□□□□□。□□□□□。□□□□□□□。□□□□□□、□□□。□□□□□□处。归向桃源住。桃源有路透渔溪。自恨仙凡从此、隔云泥。
null 无名氏
绮疏人把罗衣叠。岫幌铺残月。宝烟细袅博山中。梦惹暖红鸳锦、醉香风。觉来犹记乘鸾处。不是蓝桥住。落花流水认前溪。想见五云为路、静无泥。
null 无名氏
悲商吹尽枝间绿。绛萼含冰玉。为谁搀早冒寒开。应念天涯憔悴、挽春回。玉壶自酌清漪满。又识东风面。夜深斜月印窗纱。好在数枝疏瘦、两三花。
null 无名氏
萧萧风竹千蛟舞。云阁催诗雨。中秋时节变新凉。又是一番红叶、下三湘。君如膝上王文度。早晚乡关去。绣香佳处且留连。正好橙黄橘绿、未寒天。
null 无名氏
当年合德并飞燕。涎涎无人见。清魂沦入海棠枝。料想天寒同著、翠罗衣。同心佩带连环玉。并髻云鬟绿。谁教红萼自成双。恰似新荷叶里、睡鸳鸯。
null 无名氏
小桃枝上东风转。□□草绿江南岸。绿杨学舞小蛮腰，红药惜开菩萨面。故乡何处天涯远。黄梁梦断行云断。登楼准拟故人书，殷勤试问西归雁。
null 无名氏
严霜封草树凋红。叶落小园空。何事洛阳花面，却来冠冕秋风。尊前羞损，篱边野菊，池上芙蓉。莫放花归崑阆，且留客醉金锺。
null 无名氏
红鸾飞下绿云中。天淡日和融。回首小园桃杏，怜伊独困霜风。妖姿丽质，天然富贵，不假铅红。梦作一双蝴蝶，翻翻绕遍芳丛。
null 无名氏
洛阳常见画图中。春去只心融。国色辉开寒日，天香熏破霜风。平生看了，姚黄魏紫，一捻深红。莫是神仙韩令，裁成顷刻花丛。
null 无名氏
从来黄菊占秋风。红只许芙蓉。正是百花浓睡，如何唤起春工。小桃破萼，胭脂淡伫，妆粉轻笼。为报多情刘阮，武陵消息先通。
null 无名氏
宦游只欲赋归休。花为解离愁。看取星星潘鬓，花应羞上人头。武陵流水，桃源路远，空误渔舟。把住春光一醉，从教风叶悲秋。
null 无名氏
草市人归日落，荒城风急鸦翻。独携尊酒上高寒。缥缈云横楚观。柳外半篙绿水，烟中数笔青山。天涯流落岁将残。望断故园心眼。
null 无名氏
扑扑云垂四野。冥冥雁下平芜。萧萧风叶乱黄芦。寒入一滩鸥鹭。准拟云窗水榭。装成玉树冰壶。卷帘独坐拈髭须。待看六花飞舞。
null 无名氏
风雨朝来恶甚，池塘春去无多。绿杨阴里溜莺棱。枝上老红犹堕。酒满蚁浮金匜，烛残泪滴铜荷。更阑孤枕奈情何。只恐巫山梦破。
null 无名氏
花下春光正好，柳边春色才多。雨声日夜长沧波。暗地芳心滴破。拍拍浪飞白雪，冥冥山点青螺。汀兰岸芷有情麽。还惜江城春过。
null 无名氏
膝下红金不暖，窗前绛蜡犹然。夜深城麓走风烟。的砾还飘雪霰。海上正迷蝶梦，山阴未棹溪船。愿骑白凤玉为鞭。西赴瑶池芳宴。
null 无名氏
琼沼融成沆瀣，冰檐滴尽真珠。一园草木气方苏。又学杨花飞舞。何必乱飘密洒，却疑细糁轻铺。谁将粉墨画成图。玉做小亭高树。
null 无名氏
翦翦轻寒雨后，瞳瞳晓日晴时。春风先到绿杨枝。金缕野桥山市。鶗鴂巧调琴筑，海棠惜吐胭脂。玉骢未解锦障泥。且挂征鞭一醉。
null 无名氏
翠岭游仙梦破，暖香残酒醒时。子规啼月下花枝。日涌山光照市。柳拂眉间黛色，桃匀脸上胭脂。凄凄芳草路无泥。脉脉归心似醉。
null 无名氏
风雨馀寒过了，池塘春水生时。迁莺飞上拂云枝。春遍柳村花市。酒面清空似水，玉杯温莹如脂。莫教花谢涴尘泥。把住东君索醉。
null 无名氏
晓翠初分，挂藤窈窕穿深静。乌啼风径。竹舞千蛟影。又过重阳，感叹伤流景。人多病。酒杯慵问。闲却金卮柄。
null 无名氏
篱落晓来霜，花嫩不禁寒力。脉脉自摇疏影，印一奁空碧。天生潇洒谢夫人，绝世有谁识。何必嫣然一笑，已倾城倾国。
null 无名氏
□□□。□□□□□□□。□□□。□□□□，□□□□。白鸥飞下屏山曲。行人点破秋郊绿。秋郊绿。细看重咏，怎生得足。
null 无名氏
秋漠漠。登临常羡东飞鹤。东飞鹤。一襟乡泪，为君双落。明年不负黄花约。故人须我归舟泊。归舟泊。荆溪亭下，晚秋寒薄。
null 无名氏
风淅淅。天容暗淡梅花白。梅花白。点酥凝粉，比君不得。清歌飞下龙沙雪。绮疏休印蟾宫月。蟾宫月。婵娟虽好，有时圆缺。
null 无名氏
重过黄梁古驿。著一鞭春色。长亭细柳，青青尚浅，不禁攀折。且醉章台风月。莫归鞍催发。紫泥诏下，朝天去了，如何来得。
null 无名氏
试问春归何处。红入小桃花树。同访古章台，把盏重听金缕。休去。休去。应被好山留住。
null 无名氏
风不定。舞碎海棠红影。数点雨声池上听。湿尽一庭花冷。倚阑多少心情。轻寒未放春晴。谁管天涯憔悴，楚乡又过清明。
null 无名氏
遍地轻阴绿满枝。乍晴初试袷罗衣。东风院落日长时。鸂鶒池边飞燕子，海棠花里闹蜂儿。一春心事只春知。
null 无名氏
清夜老，流水淡疏星。云母窗前生晓色，梧桐叶上得秋声。村落一鸡鸣。催唤起，带梦著冠缨。老去悲秋如宋玉，病来止酒似渊明。满院竹风清。
null 无名氏
见笋成新竹，燕教雏飞，画堂清昼。萱草榴花，遍小庭如绣。角簟纱厨，葛巾葵扇，正麦秋时候。玉尘生风，け然隐几，香蟠金兽。又值生初，故乡何在，三楚云高，谩劳回首。睡起情怀，况渊明止酒。赖有宾朋，惠来相顾，尽一时英秀。旋涤瑶觞，重歌金缕，与公同寿。
null 无名氏
梅子成阴，海棠初谢，小园才过清明。百花扫地，红紫践为尘。别有烟红露绿，嫣然笑、管领东君。还知否，天香国色，独步殿馀春。轻盈。多态度，洛阳图画，韩令经营。想谪仙风韵，洒面词成。一捻深红尚透，谁信道、花亦通灵。君休待、花归阆苑，莫惜醉山倾。
null 无名氏
争似我，随时临风对月，畅饮更高歌。
null 无名氏
恨佳人命薄。似春云无定，杨花飘泊。
null 无名氏
须信道、颜色如花，命如秋叶。
null 无名氏
但入新年，愿百事、皆如意。
null 无名氏
□□含娇眼。
null 无名氏
雨后轻寒。
null 无名氏
柳丝柔无力。
null 无名氏
伤怀长是蹙双眉。怎禁持。
null 无名氏
杨花飞絮。搅乱少年情绪。
null 无名氏
天气阴阴。
null 无名氏
倚遍阑干十二楼。
null 无名氏
柳眠花心，此夜欢会。
null 无名氏
蝶意蜂情，恣还飘逸。
null 无名氏
金鸭香消。
null 无名氏
脉脉此情难识。
null 无名氏
无计奈愁何。
null 无名氏
知他今夜，好好为谁梳洗。
null 无名氏
西楼独上等多时。月团圆、人未归。
null 无名氏
南陌踏青游。
null 无名氏
更憔悴、羞人见。
null 无名氏
任他春去春来。
null 无名氏
嫩草初抽匀细绿。
null 无名氏
湖腻烟光，柳垂新绿。
null 无名氏
语燕飞来绕画梁。
null 无名氏
一钩新月。
null 无名氏
怕到黄昏转凄切。
null 无名氏
凝情羞对海棠花。
null 无名氏
枝头点检，退尽芳菲。
null 无名氏
寸心如铁不关愁。
null 无名氏
入到春来转见愁。
null 无名氏
却教人，逢春怕，见花羞。
null 无名氏
不如柳絮，穿帘透幕，飞到伊行。
null 无名氏
衔泥双燕来还去。
null 无名氏
谷雨清明空屈指。
null 无名氏
这愁绪、仗他谁。
null 无名氏
樱桃新荐小梅红。
null 无名氏
恩爱顿成离别恨。
null 无名氏
要解心头愁闷，除非殢酒。
null 无名氏
惟有莺莺燕燕。
null 无名氏
病酒厌厌，未解馀酲，三竿丽日。
null 无名氏
一声啼鸟，常道无消息。
null 无名氏
暗把归期数。
null 无名氏
危楼愁独倚。
null 无名氏
满地落红千片。
null 无名氏
频拭脸边新泪。
null 无名氏
更一声啼鸟。
null 无名氏
落花狼藉无行处。
null 无名氏
一点芳心事。
null 无名氏
东君去后无踪迹。
null 无名氏
登楼欲认经由处，无奈云山遮望眼。
null 无名氏
缺月挂檐牙。
null 无名氏
杜鹃声劝不如归。……蹙损远山眉。
null 无名氏
宝鸭沈烟袅。
null 无名氏
子规叫断黄昏月。
null 无名氏
夜深帘幕静，一曲管弦清。
null 无名氏
千门灯火，九街风月。
null 无名氏
十里绮罗香不断。
null 无名氏
灯火楼高，移下一天星斗。
null 无名氏
残月朦胧人瘦损。
null 无名氏
那得工夫送。
null 无名氏
危楼十二阑干曲，望不尽、愁不尽。
null 无名氏
春光悭涩，风颠雨恶，未放晴天气。
null 无名氏
百紫千红开遍了。
null 无名氏
自家无好况。
null 无名氏
谁道酒能消恨。
null 无名氏
绿草茸茸媚柳芳。
null 无名氏
夕阳外，禽声切。
null 无名氏
荷叶乍圆，正是困人天气。
null 无名氏
落花点点绣苍苔。
null 无名氏
花开时节连风雨。
null 无名氏
杏花著雨胭脂透。
null 无名氏
云作伴，月为邻。
null 无名氏
红片半随风，又半随流水。
null 无名氏
吴蚕老后。
null 无名氏
也待作个、儿寄与。
null 无名氏
一番雨过横塘。
null 无名氏
菖蒲泛酒香。
null 无名氏
旋折枝头新果。
null 无名氏
六尺湘漪簟冷。
null 无名氏
玉泉清洁，正好浮瓜沈李。
null 无名氏
花底倾杯，花影娇随人醉。
null 无名氏
竹边风细，月色淡阴阴。
null 无名氏
绣停针。泪盈盈。断肠梁燕语声频。
null 无名氏
双双旧家燕子，又飞来、清明池阁。
null 无名氏
蛩吟声不住。
null 无名氏
风撼梧桐影碎。凄凉天气。
null 无名氏
残蝉噪晚。
null 无名氏
枕簟冰清，渐觉秋凉也。
null 无名氏
窗外蛩吟雨声细。
null 无名氏
云淡碧天如水。
null 无名氏
怎数向、更筹计。
null 无名氏
敧枕无眠又无寐。
null 无名氏
便直饶、铁作心肠，也须是泪滴。
null 无名氏
欲把愁分付。
null 无名氏
算一一都在我心头。
null 无名氏
似篾身材，纤腰一捻，新来消瘦如削。
null 无名氏
一寸柔肠，如丝千结，不奈愁如铁。
null 无名氏
眼也生应哭破。
null 无名氏
好思量。转凄惶。捱到黄昏愈断肠。
null 无名氏
云雨阳台梦不成。
null 无名氏
银缸挑尽，纱窗未晓，独拥寒衾一半。
null 无名氏
魄散魂飞。
null 无名氏
酒醒后、一枕清风，梦断处、半窗残月。
null 无名氏
小小池亭自有凉。
null 无名氏
落花凝恨夕阳中。
null 无名氏
春来长是病厌厌。
null 无名氏
晓来寒露滴疏桐。
null 无名氏
不比寻常三五夜。
null 无名氏
愁厌厌、脉脉上心谁消遣。
null 无名氏
早团圆，早早团圆。
null 无名氏
心虽相许，事未曾谐。
null 无名氏
风剪梧桐。
null 无名氏
同赏败荷疏柳。
null 无名氏
重阳泪眼，又早是、苦离肠。
null 无名氏
征雁不来无信，教人空度重阳。
null 无名氏
黄菊正飘香。
null 无名氏
近来清瘦，为谁为谁。
null 无名氏
这心事、倚他谁。
null 无名氏
黄昏新月一钩纤。
null 无名氏
魂梦断，难寻觅。
null 无名氏
素笺封了还重拆。
null 无名氏
谁知恩爱，变成怨恨。
null 无名氏
无情却被多情恼。
null 无名氏
乘兴折取一枝，满身兰麝。
null 无名氏
花有重开日□圆。
null 无名氏
一点芳姿，信道是、不比人间凡木。
null 无名氏
费尽骚人词与诗。
null 无名氏
岩玉枝头金粟斗。
null 无名氏
枉被梨花瘦损，又成春梦。
null 无名氏
冻云阁雨，渐长空迤逦，严凝天气。愁雀无声深院静。
null 无名氏
闻道酒肠宽似海。
null 无名氏
山万叠，水千重。
null 无名氏
纱窗晓色朦胧。
null 无名氏
别是一般春色好。
null 无名氏
更作句桃符。
null 无名氏
小子里、灯□声，明年又添一岁。
null 无名氏
今朝鸳帐酒醒初。……还忧酒，解酲无。
null 无名氏
晚起倦梳妆。
null 无名氏
强调朱粉对菱花。蹙损眉峰懒画。
null 无名氏
夜来一阵催花雨。
null 无名氏
满地榆钱，算来难买住春归。
null 无名氏
六曲句阑四面风。
null 无名氏
一钩新月上。
null 无名氏
红粉墙头，绿杨楼外，声声唤起新愁恨。
null 无名氏
料如今，甘心海角天涯。
null 无名氏
枕冷衾寒，夜长无奈愁何。
null 无名氏
月移疏影上窗纱。
null 无名氏
轻盈照路旁。
null 无名氏
独倚阑干十二。
null 无名氏
凝眸。悔上层楼。便惹起新愁与旧愁。
null 无名氏
离情愁思，尽分付、眉头眼底。
null 无名氏
教我莫思量，争不思量。
null 无名氏
兽炉烟断，残烛照庭帏。
null 无名氏
鸳鸯鸥鹭，浴乱一池春碧。
null 无名氏
把酒祝东君，愿与花枝长为主。
null 无名氏
柳绿花红春烂熳。
null 无名氏
断肠屈曲屏山。
null 无名氏
独拥香衾一半。
null 无名氏
蹙损两眉峰。
null 无名氏
添憔悴、看肌瘦损。
null 无名氏
细雨乱如毛。
null 无名氏
恨江南塞北，鱼沈雁杳，空肠断、书难寄。
null 无名氏
去不远，路无多。
null 无名氏
尽啜情一饱，泪珠弹子重搵，背人睡也。
null 无名氏
你为情多泪亦多。
null 无名氏
无心傍照台。
null 无名氏
巧画远山眉。
null 无名氏
天然体段殊常。
null 无名氏
未怕飞燕似轻盈。
null 无名氏
须教相并檐前望，被飞絮、扑簌香腮。
null 无名氏
古鼎龙涎香犹喷。
null 无名氏
烛暗时酒醒，原来又是梦里。
null 无名氏
为谁瘦、为谁癯。
null 无名氏
芳春天晓。听绿树、数声如簧莺巧。
null 无名氏
花外风传漏永，鸯鸳暖、金鸭香浓。
null 无名氏
香阁寂寥。
null 无名氏
清明将近春时节。
null 无名氏
倚楼一霎酒旗风。
null 无名氏
不暖不寒天，春色恰倚人意。
null 无名氏
平明一阵催花雨
null 无名氏
悄无人语重帘卷。
null 无名氏
昨日看花花正好，枝枝香嫩红殷。
null 无名氏
共双双飞入，乱红深处。
null 无名氏
往事旧游浑似梦。
null 无名氏
贺新春，尽带春花、春旛春胜，是处春光明媚。
null 无名氏
悠悠万里云水。
null 无名氏
今夜谁添一种愁。
null 无名氏
夜深无语楼空倚。
null 无名氏
淡红衫，缕金裙。
null 无名氏
水阁池亭自有凉。
null 无名氏
水风生处小亭临。
null 无名氏
西风渐冷，园林万木凋黄。
null 无名氏
玲珑枝枝，斗妆金粟。
null 无名氏
万里秋容浩荡。
null 无名氏
枕上偷垂泪眼流。
null 无名氏
庭梧叶坠。
null 无名氏
等得秋风满院吹。又争如、毒热时。被唧唧啾啾，不教人来梦里，望前程也、促织儿。
null 无名氏
只为情多病也多，省可思量我。
null 无名氏
蟾辉兔影十分满。
null 无名氏
对景真奇绝。
null 无名氏
砌畔蛩吟喧不住。
null 无名氏
梧桐叶落雨潇潇。
null 无名氏
厌厌愁闷无情绪。
null 无名氏
好容仪、取次梳妆。
null 无名氏
彤云黯黯寒云绕。
null 无名氏
小窗幽幌，独坐都无侣。
null 无名氏
每爱霜月风前。
null 无名氏
泪珠弹了。
null 无名氏
飞花剪、六出工夫。
null 无名氏
有限光阴。
null 无名氏
倾城颜色。
null 无名氏
绝艳仍清淑。
null 无名氏
满池荷叶动秋风。
null 无名氏
园林草木，迤逦凋残。
null 无名氏
借问陇头梅，春信还知否。
null 无名氏
光景如梭。
null 无名氏
酒入柔肠似泪流。
null 无名氏
民康俗阜，万国乐升平。庆海晏河清。唐尧禹舜垂衣化，讵比我皇明。九天宝命垂丕贶，云物效祥英。星罗羽卫登乔岳，亲告禅云亭。我皇垂拱，惠化洽文明。盛礼庆重行。登封降禅燔柴毕，天仗入神京。云雷布泽遍寰瀛。遐迩振欢声。巍巍圣寿南山固，千载贺承平。
null 无名氏
良夜永，玉漏正迟迟。丹禁肃，周庐列，羽卫绕皇闱。严鼓动，画角声齐。金管飘雅韵，远逐轻飔。荐嘉玉、躬祀神祗。祈福为黔黎。升中盛礼，增高益厚，登封检玉，时迈合周诗。玄文锡，庆云五色相随。甘露降，醴泉涌，三秀发灵芝。皇犹播、史册光辉。受鸿禧。万年永固丕基。吾君德、荡荡巍巍。迈尧舜文思。从今寰宇，休牛归马，耕田凿井，鼓腹乐昌期。
null 无名氏
圣明代，海县澄清。惠化洽寰瀛。时康岁足，治定功成。遐迩贺升平。嘉坛上，昭事神灵。荐明诚。报本禅云亭。俎豆列牺牲。宸心蠲洁，明德荐惟馨。纪鸿名。千载播天声。燔柴毕，云罕回仙仗，庆鸾辂还京。八神扈跸，四隩来庭。嘉气覆重城。殊常礼，旷古难行。遇文明。仁恩苏品汇，沛泽被簪缨。祥符锡祚，武库永销兵。育群生。景运保千龄。
null 无名氏
明明我后，至德合高穹。祗翼励精衷。上真紫殿回飚驭，示圣胄延鸿。躬承宝训表钦崇。庆泽布寰中。告虔备物朝清庙，荷景福来同。
null 无名氏
穹旻锡祐，盛德日章明。见地平天成。垂衣恭己干戈偃，亿载祐黎甿。羽旄饰驾当春候，款谒届殊庭。精衷昭感膺多福，夷夏保咸宁。圣君御宇，祗翼奉三灵。已偃革休兵。区中海外鸿禧浃，恭馆励虔诚。九斿七萃著声明。徯后徇舆情。丕图宝绪承繁祉，率土仰隆平。
null 无名氏
千载运，宝业正遐昌。钦至道，崇明祀，盛礼迈前王。銮辂动，万骑腾骧。驰道纷彩仗，瑞日煌煌。奉秘检、玉羽群翔。非雾满康庄。躬朝真馆，齐心绎思，顺风俯拜，奠酒爇萧芗。精衷达，飚轮降格昭彰。回羽旆，驻雕辇，旧地访睢阳。亭清庙、孝德辉光。届灵场。星罗万国珪璋。陈牲币、金石锵洋。景福降穰穰。垂衣法坐，恩覃群品，庆均海宇，圣寿保无疆。
null 无名氏
乾坤泰，帝祚遐昌。宇县乐平康。真游降格，宝诲昭彰。宸跸造仙乡。崇妙道、精意齐庄。款灵场。洁豆荐芬芳。备乐奏铿锵。犹龙垂裕，千古播休光。极褒阳。明号洽徽章。朝修展，春豫谐民望。睹文物煌煌。言旋羽卫，肃设坛场。报本达萧芗。申严祀、礼备烝尝。答穹苍。纯禧沾品汇，庆赉浃穷荒。封人献寿，德化掩陶唐。保绵长。锡祐永无疆。
null 无名氏
秘文镂玉，金阁奉安时。旌盖俨仙仪。珠旒俯拜陈章奏，精意达希夷。卿云郁郁曜晨曦。玉羽拂华枝。灵心报贶垂繁祉，宝祚永隆熙。
null 无名氏
躬朝太室，列圣大功宣。彩仗耀甘泉。秘文升辂空歌发，一路覆祥烟。珠旒荐献极精虔。列侍俨貂蝉。穰穰降福均寰宇，垂拱万斯年。
null 无名氏
重熙累盛，睿化畅真风。尊祖奉高穹。林棼彩仗明初日，瑞气满晴空。玉銮徐动出环宫。虔巩罄宸衷。礼成均庆人神悦，圣寿保无穷。
null 无名氏
承天统，圣主应昌辰。宝箓降，飚游至，瑞命庆惟新。崇大号，仰奉高真。献岁当初吉，天下皆春。谒秘宇、藻卫星陈。芗霭极纷纶。琼编焜耀，仙衣綷□，垂旒俯拜，荐献礼惟寅。芬芳备，精衷上达穹旻。尊道祖，享清庙，助祭万方臻。升泰畤、缛典弥文。侍群臣。汉庭儒雅彬彬。烟飞火举毕严禋。天地降氤氲。高临华阙，恩覃动植，庆延宗社，圣寿比灵椿。
null 无名氏
享嘉会，万宇欢康。圣化迈陶唐。元符锡命，天鉴昭彰。徽号奉琳房。陈缛礼、献岁惟良。耀旗章。翠辇驻仙乡。睿意极齐庄。仙衣渥采，玉册共荧煌。荐芬芳。飚驭降灵场。回云罕，尊祖趋仙宇，金石韵锵洋。聿朝清庙，躬奠瑶觞。报本国之阳。执笾豆、列侍貂珰。对穹苍。洪恩霈夷夏，大庆浃家邦。垂衣紫极，圣寿保遐昌。集祺祥。地久与天长。
null 无名氏
我皇缵位，覆焘合穹旻。秘箓示灵文。齐居紫殿膺玄贶，降宝命氤氲。奉符让德事严禋。检玉陟天孙。垂鸿纪号光前古，迈八九为君。灵台偃武，书轨庆同文。奄六合居尊。圆穹锡命垂真箓，清晓降金门。升中报本禅云云。严祀事惟寅。无为致治臻清净，见反朴还淳。
null 无名氏
宝图熙盛，登格圣功全。瑞命集灵篇。钦修祀典成明察，道祖降云軿。赖乡真馆宅真仙。朝谒帝心虔。尊崇教父膺鸿福，绵互万斯年。犹龙胜境，真宇俨灵姿。肃谒展皇仪。宝符先路嘉祥应，云物焕金枝。纷纭紫节间黄麾。藻卫极葳蕤。高穹报贶延休祉，仁寿协昌期。
null 无名氏
紫霄金阙，重叠降元符。亿兆祚皇图。云章焜耀傅温玉，宝阁起清都。奉迎彩仗溢天衢。观者竟欢呼。明君钦翼承鸿阴，亿载御中区。宝符锡祚，庆寿命维新。俄降格飚轮。巍巍帝德增虔奉，懿号蔫穹旻。精齐秘馆奉严禋。文物耀昌辰。升烟太一修郊报，鸿祉介烝民。
null 无名氏
圣神缵绪，赫奕帝图昌。宝录降穹苍。宸心励翼修郊报，彩仗列康庄。祥烟瑞霭杂天香。管磬发声长。升坛礼毕膺繁祉，睿算保无疆。
null 无名氏
太霄玉帝，总御冠灵真。威德耸天人。宝文瑞命符皇运，绵远庆维新。洞开霞馆法虚晨。八景降飚轮。含生普洽□鸿福，圣寿比仙椿。
null 无名氏
至真降鉴，飚驭下皇闱。清漏正依依。范金肖像申严奉，仙馆壮翬飞。万灵拱卫瑞烟披。岸柳映黄麾。九清祚圣鸿基永，尧德更巍巍。
null 无名氏
元符锡命，祗受庆诚明。恭馆法三清。开基盛烈垂无极，金像俨天成。奉迎霞布甘泉仗，箫瑟振和声。灵辰协吉鸿仪毕，万国保隆平。
null 无名氏
膺乾抚运，垂庆洽重熙。元圣嗣鸿基。发挥宝绪灵仙降，感吉梦先期。良金璀璨范真仪。精意答蕃厘。閟宫神馆崇严配，万祀播葳蕤。
null 无名氏
先天气祖，魄宝御中宸。列位冠高真。绿符锡瑞昭元圣，宝历互千春。琳宫壮丽俯严闉。璇碧照龙津。珍金铸像灵仪睟，集福庇蒸民。
null 无名氏
仙宗灵祖，仪气降中宸。孚宥庆维新。国工熔范成金像，仪炳动威神。玉虚圣境绝纤尘。欢忭洽群伦。导迎云驾归琳馆，恭肃奉高真。
null 无名氏
石文应瑞，真主御寰瀛。慈俭抚群生。巍巍威德超千古，大业保盈成。神皋福地开恭馆，灵贶日昭明。铸金九牧天仪睟，绀殿矗千楹。
null 无名氏
乘云英圣，千载仰皇灵。垂法蔼朝经。禹金熔范肖仪刑。日角焕珠庭。琳宫翠殿凤文屏。迎奉庆安宁。孝思瞻谒荐惟馨。诚悫贯青冥。
null 无名氏
太霄垂佑，绵宇洽祺祥。秘检焕云章。宸心虔奉崇徽号，茂典迈前王。霞明藻卫列通庄。宝册奉琳房。都人震抃腾谣颂，亿载保欢康。
null 无名氏
明明道祖，金阙冠仙真。清禁降飙轮。遥源始悟垂鸿庆，亿兆耸群伦。虔崇徽号盛仪陈。宝册奉良辰。邦家亿载蒙繁祉，圣寿保无垠。
null 无名氏
祖宗垂佑，亨会协重熙。德泽被烝黎。虔崇尊谥陈徽册，藻卫列葳蕤。宸心致孝极孜孜。展礼诏台司。祥烟瑞霭浮清庙，绵宇被纯禧。
null 无名氏
皇穹锡瑞，帝业愈蕃昌。会万玉来王。名山珍馆神游接，实信降云房。卜兹显位严坛墠，奕奕睹辉光。精衷昭格灵心答，天历保无疆。皇家立极，炎德赫中区。执契应萝图。文章焕烂垂星斗，威略定方隅。丹扉翠巘锡灵符。瑞物纪神输。紫坛大报陈昭配，福庆降清都。
null 无名氏
齐天宇，四海洽淳风。接宝胄，垂真检，景祚无穷。成玉牒、日观归功。冀野升方鼎，脽上由崇。钦桧井、云跸巡东。国本震为宫。乾文焕炳，真祠曲密，重祥叠瑞，琼蕴降高穹。膺丕烈，虔心建垂鸿。询吉士，郊兆执玉荐衷。锺律应、云物迎空。乐和轮囷。嘉气葱葱。天神来降发冲融。玉烛四时通。星回金辂雷作解，昆蚑被惠，亿载帝基隆。
null 无名氏
雕戈偃玉塞清明。道德洽和平。龟畴凤柙，腾实飞英。岱畎让功成。汾水上、寅辂銮声。荐精诚。仙宇玉为京。圭洁奉高明。瑶山银榜，固国本丕闳。诏公卿。绵蕝殉舆情。稽阳位，报本郊坛畤，助祭俨簪缨。祖宗配侑，朱燎晶荧。百礼备丰盈。答天地、用厚怀生。泰黎氓。千畿先润泽，万宝尽开荣。龙沙日窟，文轨永来并。保嘉享，史册焕鸿名。
null 无名氏
真人临御，实瑞集丰融。万国仰天聪。嘉礼盛礼文章焕，齐洁致清衷。笙镛六变三神格，喜备盛仪容。乾穹上达昭灵飨，庆绪蔼丕隆。阳郊报本，礼意弥勤礼。太一下威神。天临两观推三赦，庆祉被臣民。徽名荐册缛仪陈。盛节焕书筠。涂歌邑诵扬徽懿，鼎命协惟新。
null 无名氏
承皇统，天地洽清宁。熙帝载，建民极，百度推明。崇让肄、博考儒经。游豫腾谣诵，星跸天行。留绀宇、顺拜金庭。兆庶动欢声。灵心上达，卿云成盖，祥风袭物，瑞日耀园清。列圣孝德被寰瀛。就阳位协吉，周正俨簪缨。交对越群灵。皇威赫奕盛仪成。徽册受鸿名。鸡竿肆赦，鸳行均庆，翾飞浸泽，期万保升平。
null 无名氏
嘉亨运，璇历均调。光烈遇唐尧。珍图缘错，垂锡乾霄。封岱顺车杓。修合答、万玉来朝。瑞丕昭。构宇结瑛瑶。虚气下仙飚。钦崇道祖，舆驾动临谯。整銮镳。郊报厚黎苗。均纯贶，渗漉咸滋液，能事播欢谣。继明缵绪，缓赋轻徭。京庾比丰饶。勤中昃、采善询荛。五风飘。授人时吏正，休马橐兵销。良肱隆栋，助化率皇僚。德声遥。懿铄简书标。
null 无名氏
绵区浃宇，三万里封疆。躬稼穑重光。神宗昔举殊尤礼，今复睹吾皇。先农祀罢东郊晓，玉趾染游场。三推初毕公卿遍，从此万斯箱。务农敦本。自古属明王。文册布彝章。吾皇睿圣躬千亩，将欲积神仓。去年宿雪田膏极，黛耜应农祥。尧郊击壤迎归辂，解雨遍遐荒。
null 无名氏
寰宇定，四海奉文思。书轨混，梯航凑，共戴昌期。稽古典、方咏京坻。耕籍丰民稼，敦本农时。陈羽卫、日月旌旗。衮冕次坛壝。帷宫宿设，梐枑相差。穆清端拱，星毕照罘罳。良宵永，为民广洽，庞褫奏、行漏昭庭燎，铙吹鼓曾飔。百神拥卫斗东移。明发俨皇仪。手揽洪縻。丰年万亿与千斯。德泽遍华夷。回旋辂、天临双阙，四方在宥，永保鸿基。
null 无名氏
君天下，万国来王。玉帛凑梯航。五风十雨，品物蕃昌。栖垅有馀粮。躬千亩、天步龙翔。化重光。举祖彝章。验晨正农祥。东郊如砥，黛耜御游场。荐芬芳。稼穑伫丰穰。成耨礼，三事并卿尹，执耒有经常。此仪旷绝，行自吾皇。玉振复金相。睹九色、流衍仓箱。洽欢康。虫鱼皆茂育，戈祋永韬藏。两闱至圣，辅以股肱良。祚延长。寿岳保无疆。
null 无名氏
六龙承驭。紫坛平、瑞蔼葱笼拥神都。肃环卫、严貔虎。鸡人行漏传呼。灵景霁、星斗临帝居。旷天宇。微风来、翠幄绕相鸟。对越方初。笳鼓震，饶箫举。阳律才动协气舒。氛祲交祛。物昭苏。抚瑶图。柴类精诚，当契唐虞。思前古。泰平承多祐。包戈偃革，柔远咏皇谟。称文武。四表覆盂。端冕出、从路车。兵帅谨储胥。唯奏凯、乐康臞。朝野欢娱。歌帝烈，扬盛节，园丘礼大洽，霈泽绵区。
null 无名氏
母仪天下，圣祚保延长。声教被遐方。严恭孝飨来清庙，鸾辂历康庄。箫韵九奏凤来翔。褘翟焕祥光。惟馨蕊醴奠瑶觞。万寿永无疆。亲承先顾，保祐助吾皇。亿载正乾纲。宗文祖武尊邦社，天下锡蕃昌。六宫扈从亲重翟，清庙荐萧芗。礼行乐备神祈飨，四海永来王。
null 无名氏
炎灵永。长乐助文明。居靖懿，敷皇化，四海升平。慈是宝、万物怀生。耀德不观兵。大治欢声。金辂饬、藻卫天行。春色满皇京。登歌清庙，神祈顾飨，瑄玉纯精。亿万载持盈。膺天贶。尤祥纷委来呈。木连芝三秀，玉烛协和平。仲春月、万杏初荣。整羽卫葱衡。亲款神明。九韶叠奏罄箫笙。上以继咸英。黄流玉瓒，殊庭肸蚃，宸仪回复，景祐遍寰瀛。
null 无名氏
母仪下，国祚和平。玉帛凑寰瀛。尤祥极瑞，茂实英声。两耀比皇明。昭孝飨、躬荐精诚。祥并保佑洽由庚。和乐遍怀生。柔远能迩，海宇永澄清。复曾城。宝册受鸿名。绵龙绪，十治同齐圣。至治播欢声。止戈为武，顿纲搜英。察万物人情。损服御、不尚瑛琼。俗怀生动，修文考制，颛法上天明。地不爱宝，人不爱其诚。帝图宏。寿岳永嶢峥。
null 无名氏
受遗仍几，负扆拥文明。勤翼助持盈。徽音不独流笙管，青册更峥嵘。羽軿上汉玉衣轻。隙驷去无程。宸心追远严成配，亿世乡粢盛。受天明命，作汉发灵长。龙日梦休祥。真人承体应图箓，庆祚启无疆。望舒未满殒清光。舜慕极旻苍。祢宫崇祔申追养，禘祫复蒸尝。
null 无名氏
炎精凿乾，正统膺瑶历。万宇归神德。以圣继圣三后，光声明、扬典则。天清日润莹玉泽。华殿辉金碧。宸心思孝仙驭，三灵休、绥万亿。
null 无名氏
圣真下武，淳烈缉丕隆。绝瑞与天通。封山育谷声名举，仙驭邈轩龙。腾金篆玉显成功。业业承垂鸿。惟皇孝述光前志，保祐福来同。
null 无名氏
膺乾兴运，辰火正心房。宗祀继文王。典容希阔成昭备，彬郁づ晖光。因心崇孝申郊侑，内外罄斋庄。神灵欢嘉昌绵瓞，受福介无疆。
null 无名氏
崇严配，衢室飨中宸。寻汉礼，崇唐典，袭映情文。方宝辂、羽卫星陈。藻绣填驰路，昭烂如云。灵顾諟，德升闻。旷瑞集纷纶。承平嘉靖，收成和熟，万方歌舞，喜气满青旻。成熙事、宣和舆物惟新。展宫寝，疑庙室，飨帝极尊亲。罄宸虑，四海骈臻。肃簪绅。斋明际，浃人神。乾元盛则属兹辰。皇业协华勋。房心正位，端居报政，三年美荐，广孝福吾民。
null 无名氏
恢皇统，宵旰勤考，正朔づ同规。留谈经幄，来谏书帷。稽古极文思。尊耀魄、宝秩神祈。礼从宜。显相协钦祗。颢气结华滋。西成献瑞，百谷满京坻。化无为。斯万卜年期。隆昌运，大报同姬成，文武绍重熙。历朝缺典，自我亲祠，容采炳葳蕤。嘉能事、秀错多仪。太平时。清风涵溥惠，浩露浃深慈。群方昭泰，保定宅华夷。拥灵禧。万叶累鸿基。
null 无名氏
万灵昭瑞，天地赞昌期。宝运协开基。巍巍烈圣无疆德，神化洽重熙。虔思出驾罄彰施。岁暮俨神宜。云舆迎奉依珍馆，塞外焕朝仪。
null 无名氏
穆清冲境，金阙秘寥阳。二后侍虚皇。真人恭默钦先烈，肖象启琳房。岿然神物护灵光。玉色粹逾彰。虎旌龙节辉前后，馆御镇无疆。
null 无名氏
剗除霸轨，穆穆照皇明。大统一寰瀛。穷湖绝塞人安业，武库遂销兵。仙游昔日上三清。极望紫云平。珠宫宝坐严崇奉，圣祚永绥宁。
null 无名氏
宝图全盛，端拱信巍巍。声教暨华夷。辰髦尽入英雄彀，齐筑太平基。仙舆前指玉霄归。夹道九鸾飞。真宫秘殿严崇奉，圣治永无为。
null 无名氏
龙驰驾，玉辂俨宸威。天仗下端闱。华旌翠羽笼黄道，赫奕照晨晖。大哉仁孝逾尧舜，圭瓒罄虔祈。神灵肸蚃来歆答，万寿保纯禧。
null 无名氏
泰阶平。勋业属全盛。旰昃焦劳，访道缵三朝仁政。大庭蒇事款上灵。服冕执圭，侑飨尊累圣。豆笾奕奕嘉靖。神光四照百礼成。回御天门。讲丕彝，敷大庆。蒙被草木，万国仰声明。
null 无名氏
严太寝，容礼绎前经。仰苍粹，钦厚顺，式报生成。至信洽，上格神灵。太和凝气象，霄宇澄清。圭币列，鼓钟铿。群品荐丰盈。熙事既备，大仪交举，百嘉允集，万福来迎。
null 无名氏
金徒箭、晓漏延长。霄极烂星芒。珠旒绚采，黼衮交章。宸表寝永昂。上交合奠鬯流香。燎扬光。神锡以百祥。寿延于无疆。三时告稔，万亿满仓箱。思边防。蛮貊尽来王。
null 无名氏
天仪安豫洽无为。九域被雍熙。鸾刀亲割升圭瓒，清庙展孝思。箫韶九变皇灵格，嘏告显深慈。精诚动感归能飨，福祚衍金枝。
null 无名氏
皇泽均普，群生遂。万宇和祔，讲天津、合祭圣宗神祖，八音钧奏谐节。堂上荐鸣球，琴瑟击。越布濩、霜空静，月华凝、光景蔼蔼。纷纷晓霞披。和铃作、鸾舆回。天人共睹，庆无疆、祚崇明祀。五辂驾、腾黄纯驷。旗常扈跸严环卫。公卿奉引，虚徐弛道，祲容　靡。葱葱郁郁，祥风瑞霭。发天光旖旎。锡羡丰融，漏泉该浃，上恩遐被。群心豫，颂声作，皇德至，侔乾贶，浩浩霈。
null 无名氏
深仁化。穹厚格成平。徇诚虑，托皇统，万宇光亨。申孝致洁飨宗祊。金驾徐徐动，容礼辉明。躬道祖谒款殊庭。列圣固纯诚。灵心底豫，休祥充塞，端闱肆眚，爱日灿然明。
null 无名氏
明昌世、乾统弥文。皇德揆华勋。三辰顺晷，庆霭轮囷。潜宝耀坤珍。躬祫飨、肃荐牺尊。孝仪申。助祭俨缨绅。大乐奏韶钧。阳开阴闭，幽显尽欣欣。庆霄文。思结在黎民。
null 无名氏
於皇祖烈，大宋启鸿名。骏命属炎灵。閟宫厚德太阴精。重华诞圣明。轩台百世护基卮。龙驾在清冥。汉家原庙崇新饰，鼎业永安宁。
null 无名氏
母仪天宇，彤史蔼遗芳。纡馀庆气固灵长。基祚浸明昌。重华大孝奉蒸尝。原庙灵光。采章翟严新饰，歆愿福穰穰。
null 无名氏
帝皇盛烈，教孝谨民常。严父位明堂。管丝金石含天韵，笾豆荐芬芳。肃然音响灵来下，容与动祥光。四方内外交欣喜，饮福万年觞。
null 无名氏
太平时。宝殿垂衣治。驭左右贤俊，万国执玉助祭。凉秋九月霜华飞。感发纯孝，五室配上帝。紫汉入夜凝霁。房心下，泛华芝。大田栖粮，岁功成，农歌沸。复道躬拜，肃迎神嬉。漏声迟。玉磬响，递清吹。嘉荐升雕俎，柘桨屡酌几醉。云扶灵驾欻若归。天意留顾，万福如山委。便御丹阙，布为皇泽，与民熙熙。远观唐虞，未有如兹盛礼。愿常遇鸣銮，三岁亲祠。
null 无名氏
承景运，天子奉明堂。玉烛应，金飚动，万宝盈箱。严法驾、天路龙骧。采仗迎祥。日色动扶桑。款清庙、我诚将。回御八鸾锵。於皇仁孝，祖宗来顾，熙于四极，令问载无疆。躬严配、笙镛奏凤来翔。瑞烟起，浮帝衮，玉步间天香。升重宇、壁玉华光。桂流觞。神虞夕照熉黄。九霄鸣佩下清厢。齐拱太微傍。群心同愿，长临路寝，三年讲礼，显祀文王。
null 无名氏
承平世，嘉祐壬寅。九月上旬辛。酒醪香旨，谷实丰珍。宗祀敞中宸。宾延上帝五方神。以严亲。诚心通杳杳，文物盛彬彬。金声玉色，和奏翕铿纯。荡无垠。天地一洪钧。明天子、至化深仁。一意奉精禋。感时怵惕，即事恭夤。用孝教斯民。多仪举，大恩沦。福来臻。清风动阊阖，皓气下天津。币诚玉腆，朱燎焜槱薪。积欢欣。皇历万斯春。
null 无名氏
九虞初毕，黼座掩瑶觞。羽卫盛煌煌。数声清跸来天上，想像赭袍光。新成清庙勗云堂。孝飨奉蒸尝。子孙千载承丕绪，景福介无疆。
null 无名氏
彤霞缥缈，海上隐三山。仙去莫能攀。珠宫本是神灵宅，飚驭此来还。云边天日望威颜。不似在人间。当时齐鲁鸣鸾处，稽首泪潺湲。
null 无名氏
治平天子，景至肇严禋。华玉礼威神。六龙齐捧銮舆动，采仗转钩陈。归来瑞气满清晨。金石舜韶新。楼前山鹤衔书下，天地已为春。
null 无名氏
垂炎运，真主嗣瑶图。海波晏，卿云烂，日月丽皇都。年屡稔、万宝山储。广莫风生律，一气潜嘘。陈法驾、翠羽装舆。清跸下天衢。金匏六变，欻然灵顾，来车风马，拜贶紫坛初。奉神娱。嘉笾荐，美玉奠，照荧□。星彩动，霜华薄，禁阁漏声疏。回龙驭、宝瑞纷敷。众心愉。钧天别奏箫竽。仙人楼上捧赦书。舞鹤更踌蹰。丹徼北，穷沙漠，涵皇泽，盛德迈唐虞。
null 无名氏
千年运，五叶升平。法扆坐中盈。天高日润，雷动风行。三万里声明。灵台偃伯仆边兵。事农耕。一气重滋萌。万宝迄登成。天生嘉谷，博硕又芳馨。罄齐精。谒款谢嘉生。神明地，当阳定，天位来助见人情。壁珪葱璨，金石铿鈜。仪礼盛西京。灵祈喜、福绿来盈。咏夷庚。幔城班上笏，銮路趣还衡。觚棱双阙，赭案切三清。动欢声。恩泽遍寰瀛。
null 无名氏
皇天眷命集珍符。上圣膺期起天衢。环紫极鸿枢。此时朝野欢娱。乐于于。似住华胥。和气至，嘉生遂，豆实正芬敷。礼与诚俱。风飘洒，灵来下，喜怡愉。斗随车转，月上坛觞。奉禋初。至诚孚。如山岳、福委祥储。车旋轨、云间双阙峙，百尺朱绳到地，两行雉扇排虚。仙鹤衔书。珍袍上笏相趋。共欢呼。号令崇朝，遍满寰区。阳动春嘘。躬盛事，受多祉，千万祀，天长久皇图。
null 无名氏
寿原初掩，归跸九虞终。仙驭更无踪。思皇攀慕追来孝，作庙继三宗。旌旗居外拥千重。延望想威容。宝舆迎引归新殿，奏享备钦崇。
null 无名氏
九清三境，飙驭杳难追。功烈并巍巍。洛都不及西巡到，犹识睟容归。三条驰道隐金槌。仙仗共逶迤。珠宫绀宇申严奉，亿载固皇基。
null 无名氏
祥符盛际，二鄙正休兵。瑞应满寰瀛。东封西祀鸣銮辂，从幸见升平。仙游一去上三清。庙食享隆名。寝园松柏秋风起，箫吹想平生。
null 无名氏
九霄仙驭，四纪乐西清。游衍遍黄庭。云軿万里归真室，上应泰阶平。金舆玉像下瑶京。彩仗拥霓旌。天人感会千年运，福祚永昌明。
null 无名氏
鼎湖龙去，仙仗隔蓬莱。辇路已苍苔。汉家原庙临清渭，远泣玉衣来。凤箫鸾扇共徘徊。帐殿倚云开。春风不向天袍动，空绕翠舆回。
null 无名氏
清都未晓，万乘并驾，煌煌拥天行。祥风散瑞霭，华盖耸，旗常建，耀层城。四列兵卫，爟火映、金支翠旌。众乐警、作充宫庭。皦绎成。绀幄掀，衮冕明。妥帖坛陛霄升。振珩璜、神格至诚。云车下冥冥。储祥降嘏莫可名。御端阙、肸号敷荣。泽翔施溥，茂祉均被含生。
null 无名氏
驾斑龙。忽催金母转仙仗、去瑶宫。绛阙深沈杳无踪。渐尘空。丝网琼林，花似怨东风。垂清露啼红。犹想旧春中。献万寿、宝船空。
null 无名氏
九龙舆。记春暮、幸蓬壶。琼囿敞，绣仗趋。年华与逝水俱。瑶京远，信息断无。宝津池面落花铺。愁晚容车来禁涂。凤箫鸾翣，西指昭陵去。旧赏蟠桃熟，又见涨海枯。应共灵真母，曳霞裾。宴清都。恨满山隅。春城翠柏藏乌。扃户剑，照灯鱼。人间一梦觉馀。泉宫窈窕锁夜龙，银江澄澹浴仙凫。烟冷金炉玉殿虚。绿苔新长，雕辇曾行处。夜夜东朝月，似旧照锦疏。侍女盈盈泪珠。
null 无名氏
治平时。暂垂帘，佑圣子、解危疑。坐安天下逾岁。厌避万机。退处宸闱。殿开庆养，志入希夷。扶皓日，浴咸池。看神孙、抚御千载，重雍累熙。四方钦仰洪慈。阴德远，仁功积，欢养罄九域，礼无违。事难期。乘霞去，乍睹升仙，诰下九围。泣血涟如，更鸾车、动春晚、雾暗翠旗。路指嵩伊。薤歌凤吹。悠扬逐风悲。珠殿悄，网尘垂。空坐湿，罔极吾皇孝思。镂玉写音徽。彤管炜，青编纪，宁更羡周雅，播声诗。
null 无名氏
真人地，瑞应待圣时。巩原西。荥河会，润洛与瀍伊。众水萦回。嵩高映抱，几叠屏帏。秀岭参差。遥山群凤随。共瞻陵寝浮佳气，非烟朝暮飞。龟筮告前期。奠收玉斝，筵卷时衣。銮辂晓驾载龙旗。路逶迟。铃歌怨、画翣引华芝。雾薄风微。真游远、闭宝阁金扉。侍女悲啼。玉阶春草滋。露桃结子灵椿翠，青车何日归。衔恨望西畿。便房一锁，夜台晓无期。
null 无名氏
龙舆春晚，晓日转三川。鼓吹惨寒烟。清明过后落花天。望池馆依然。东风百宝泛楼船。共荐寿当年。如今又到苑西边。但魂断香軿。
null 无名氏
庆深恩。宝历正乾坤。前帝子，后圣孙。援立两仪轩。西宫大母朝寝门。望椒闼常温。芳时媚景，有三千宫女，相将奉、玉辇金根。上林红英繁。缥缈钧天。奏梨园。望绝瑶池，影断桃源。恨难论。开禁阍。春风丹旐翩翩。飞翠盖、驾雕輼。容卫入西原。管箫动地清喧。陵上柏烟昏。残霞弄影，孤蟾浮天外，行人触目是销魂。问苍天。尘世光阴去如奔。河洛潺湲。此恨长存。
null 无名氏
望嵩邙。永昭陵畔，王气压龙冈。巩洛灵光。郁郁起嘉祥。虚彩帟，转哀仗，閟幽堂。叹仙乡路长。景霞飞松上。珠襦宵掩，细扇晨归，崑阆茫茫。满目东郊好，红葩斗芳。韶景空骀荡。对春色、倍凄凉。最情伤。从辇嫔嫱。指瑶津路，泪雨泣千行。翠珥明珰。曾忆荐琼觞。春又至，人何往。事难忘。向斜阳断肠。听钧天嘹亮。清都风细，朱栏花满，谁奏清商。紫幄重帘外，时飘宝香。环佩珊珊响。问何日、反雕房。
null 无名氏
转紫芝。指东都帝畿。愁雾里、箫声宛转，辇路逶迤。那堪见、郊原芳菲。日迟迟。对列凤翣龙旗。轻阴黯四垂。楼台绿瓦沍琉璃。仙仗归。寿原清夜，寒月掩褕褘。翠幰雕轮，空反灵螭。憩长岐。嵩峰远，伊川渺弥。此时还帝里。旌旛上下，葆羽葳蕤。天街回、垂杨依依。过端闱。阊阖正辟金扉。觚棱射暖晖。虞神宝篆散轻丝。空涕涕。望陵宫女，嗟物是人非。万古千秋，烟惨风悲。
null 无名氏
轻舆小辇，曾宴玉栏秋。庆赏殿宸游。伤心处，兽香散尽，一夜入丹邱。翠帘人静月光浮。但半卷银钩。谁知道，桂华今夜，却照鹊台幽。
null 无名氏
新宫翼翼，钜丽冠神京。金虬蟠绣楹。都人瞻望洪纷处，陆海涌蓬瀛。仙舆缥缈下圆清。彩仗拥天行。熉黄珠幄承灵德，锡羡永升平。
null 无名氏
九清云杳，飚驭邈难追。功化盛当时。保扶仁圣成嘉靖，彤管载音徵。天都左界抗华榱。仙仗下逶迤。宝楹黼帐承神贶，万寿永无期。
null 无名氏
金殿晚，注目望宫车。忽听受遗书。白云缥缈帝乡去，抱弓空慕龙湖。瑶津风物胜蓬壶。春色至、望雕舆。花飞人寂寂，凄凉一梦清都。
null 无名氏
炎图盛，六叶正，协重光。膺宝瑞，更法度，智勇超轶成汤。昭回云汉烂文章。震扬威武慑多方。生民帖泰拥殊祥。封人祝颂，万寿与天长。岂知丹鼎就，龙下五云旁。飘然真驭。游衍仙乡。泣彤裳。伊落洋洋。嵩峰少室相望。藏弓剑，游衣冠，俊功盛德难忘。泉台寂、鱼烛荧煌。银海深、凫雁翱翔。想像平居谩焚香。望陵人散，翠柏忽成行。犹馀嵩峰月，夜夜照幽堂。千秋陈迹凄凉。
null 无名氏
珍符锡佑启真人。储思在斯民。勤劳日升万物，皆入陶钧。收威柄，更法令，鼎从新。东风吹百卉，上苑正青春。流虹节近，衣冠玉帛，交奏严宸。万寿祝尧仁。忽听宫车晚出，但号慕，瞻云路，企龙鳞。穷天英。冠古精神。杳然上傃，人空望、属车巡。虚仗星陈。画翣环拥龙輴。泉宫掩，帝乡远，邈难亲。反雕轮。飞羽盖、还渡天津。雾迷朱服，风摇细扇，触目悲辛。列嫔嫱，垂红泪，浥行尘。相将问。何日下青旻。
null 无名氏
升龙德，当位富春秋。受天球。膺骏命，玉帛走诸候。宝阁珠楼临上苑，百卉弄春柔。隐约瀛洲。旦旦想宸游。那知羽驾忽难留。八马入丹邱。哀仗出神州。笳声凝咽，旌旗去悠悠。碧山头。真人地，龟洛奥，凤台幽。绕伊流。嵩峰冈势结蛟虬。皇堂一闭威颜杳，寒雾带天愁。守陵嫔御，想像奉龙輈。牙盘赭案肃神休。何日觌云裘。红泪滴衣褠。那堪风点缀、柏城秋。
null 无名氏
上林寒早，仙仗转郊圻。笳鼓入云悲。逶迤辇路过西池。楼阁锁参差。都人瞻望意如疑。犹想翠华归。玉京传信杳无期。空掩赭黄衣。
null 无名氏
承圣绪，垂意在升平。驱貔虎，策豪英。号令肃天兵。四方无复羽书征。德泽浸群生。睿谋雄俊，绌汉高狭陋，慕三皇二帝，登闳缉乐缀文明。将升岱狱告功成。玉牒金绳。腾宝飞声。事难评。轩鼎就、清都一梦俄顷。飞霞佩，乘龙驭，羽卫入高清。祥光浮动五色，迎鸾凤，杂箫笙。因山功就，同轨人至，铭旌画翣，行背重城。楚笳凝咽，汉仪雄盛，攀慕伤情。惟馀内传，知向蓬瀛。
null 无名氏
太平时。御华夷。躬听断破危疑。春秋鼎盛，绌声乐游嬉。日升繁机。长驾远驭垂。意在轩羲。恢六典、斥三垂。有殊尤绝迹，盛德魄周施。方将缀缉声诗。扩皇纲，明帝典，绍累圣重熙。高拱无为。事难知。春色盛，逼千秋嘉节，忽闻玉几。颁命彤闱。厌世御云归。翊翠凤，驾文螭。缥缈难追。侍臣宫女，但攀慕号悲。玉轮动，指嵩伊。龙镳日益远空游，汉庙冠衣。惟盛德巍巍。镂玉册，传青史。昭示无期。
null 无名氏
复土初。明旌下储胥。回虚仗，箫笳互奏，旌旆随驱。岂知飚御在蓬壶。道萦纡。风日惨、六马踌躇。留恨满山隅。不堪回首，翠柏已扶疏。帝城渐迩，愁雾锁天衢。公卿百辟，鳞集云敷。迓龙舆。端门辟，金碧凌虚。此时远帝都。严清庙，入空时升，文物灿烂极嘉娱。配三宗，号称神，古所无。帝德协庙虞。九歌毕奏斐然殊。会轩朱。神具燕喜，锡福集皇居。更千万祀，佑启邦图。
null 无名氏
岁华婉娩，侍宴玉皇宫。雕辇出房中。岂知轩后丹成去，望绝鼎湖龙。寿原初掩九虞终。归跸五云重。惟馀宝册书鸿烈，清庙配三宗。
null 无名氏
来嫔初载，令德冠层城。柔范蔼徽声。熊罴梦应芳兰郁，佳气拥雕楹。珠宫缥缈泛蓬瀛。脱屣世缘轻。空馀宝册光琼玖，千古仰鸿名。
null 无名氏
柔容懿范，蚤岁蔼层闱。兰梦结芳时。秋风一夜惊罗幕，鸾扇影空回。荣追褘翟盛威仪。遗像掩瑶扉。春来只有芭蕉叶，依旧倚晴晖。
null 无名氏
云軿芝盖，仙路去难攀。海浪溅三山。重迎遗像临驰道，远似在人间。西宫瑶殿指坤元。璇榜从飞鸾。移升宝殿从新诏，盛典永流传。
null 无名氏
蓬莱邃馆金碧照三山。真境胜人间。秋风又见芭蕉长，遗迹在人寰。云轩一去杳难攀。斑竹彩舆还。深宫旧监闻箫鼓，怅望惨朱颜。
null 无名氏
圣皇巡狩，清跸驻三吴。十世嗣瑶图。边尘不动干戈戢，文德溥天敷。灰飞缇室气潜嘘。郊见紫坛初。归来赦令楼前下，喜气溢寰区。
null 无名氏
双凤落，佳气蔼龙山。澄江左，清湖右，日夜海潮翻。因吉地、卜筑圜坛。宏基隆陛级，神位周环。边陲静、挂起櫜鞬。奠枕海隅安。三年亲祀，一阳初动，虔修大报，高处紫烟燔。看鸣銮，钩陈肃，天仗转，朔风寒。孤竹管，云和瑟，乐奏彻天关。嘉笾荐、玉奠璵璠。奉神欢。九霄瑞气起祥烟。来如风马欻然。还留福，已滋繁。回龙驭，升丹阙，布皇泽，春色满人间。
null 无名氏
日将旦、阴曀潜消。天宇扇祥飚。边陲静谧，夜熄鸣刁。文教普旁昭。兴太学、多士舒翘。奉宗祧。新庙榜宸毫。配侑享於郊。慈宁万寿，四海仰东朝。男女正，中壶至桃夭。年屡稔，漕舟衔尾夥，高廪接楹饶。庙堂自有、擎天一柱，功比汉庭萧。多少群工同德，俊乂旁招。吉祥诸福集，燮理四时调。三年郊见，六变奏咸韶。望云霄。降福与唐尧。
null 无名氏
苍苍天色是还非。视下应疑。亦若斯。统元气，覆无私。四时寒暑推移。物蕃滋。造化有谁知。严大报，反本始，礼重祀神祈。律管灰吹。黄宫动，阳来复，景长时。车陈法驾，仗列黄麾。帝心祗。紫霄霁，霜华薄，星烂明垂。祥烟起，纷敷浮衮冕，六变笙镛迭奏，一诚币玉交持。宫漏声迟。千官显相多仪。百神嬉。风马云车，来止来绥。诞降纯禧。受神策、万年无极，歌颂昊天，成命周诗。
null 无名氏
升烟既罢，良夜未晓，天步下神邱。锵锵鸣玉佩，炜炜照金莲，杳蔼云裘。彩仗初转，回龙驭、旌旆悠悠。星影疏动与天流。漏尽五更筹。大明升，东海头。杲杲灵曜，倒影射旗旒。辇路具修。葱郁瑞光浮。归来双阙看御楼。有仙鹤、衔书赦囚。万方喜气，均祉福，播歌讴。
null 无名氏
春融日暖，四野瑞烟浮。柳菀更桑柔。土膏脉起条风扇，宿雪润田畴。金根毂转如雷动，羽卫拥貌貅。扶携老稚康衢满，延跂望凝旒。斗移星转，一气又环周。六府要时修。务农重谷人胥劝，耕籍礼殊尤。坛壝岳峙文明地，黛耜驾青牛。雍容南亩三推了，玉趾更迟留。
null 无名氏
昭圣武，不战屈人兵。干戈戢，烽燧息，海宇清宁。民丰业，歌咏升平。愿咸归畎亩，力穑为甿。经界正、东作西成。农务轸皇情。躬亲耒耜，相劝深耕。人心感悦，击壤沸欢声。乘鸾辂，羽旗彩仗鲜明。传清跸，行黄道，缇骑出重城。仰瞻日表，映朱紘。环佩更锵鸣。百执公卿。不辞染履意专精。准拟奉粢盛。田多稼，风行遐迩，家家给足，胥庆三登。
null 无名氏
临寰宇，恭已岩廊。属意在耕桑。爱民利物，德迈陶唐。跻俗尽淳庞。开千亩、帝籍神仓。举彝章。祗祓坛场。为农事祈祥。涓辰行礼，节物值春阳。罄齐庄。明德荐馨香。宫禁邃，嫔妃并御侍，穜稑献君王。中闱表率，阴教逾光。帐殿霭熉黄。梐枑设、翠幕高张。庆云翔。樽罍陈酒醴，金石奏宫商。神灵感格，岁岁富仓箱。庆明昌。行旅不赍粮。
null 无名氏
吾皇端立太平基。奉祀肃雍、格神祈。抚御耦，降嘉种何辞。手览洪縻。命太史视日，祗告前期。验穹象，天田入望更光辉。掌礼陈仪。搜钜典，迎春令，颁宣温诏遍九围。人尽熙熙。仰明时。俨垂衣。佳气氤氲表庞禧。丰年屡，大田生异粟，含滋吐秀，九种传图，尽来丹阙，瑞应昌时。享运正当摄提。伫见咏京坻。躬稼穑，重耘耔。盛礼兴行先百姓，崇本业，忧勤如禹稷，播在声诗。